Vinderen af den eftertragtede litteraturpris De Gyldne Laurbær, Jesper Wung Sung, kommer til den store litteraturfestival Ordkraft i Aalborg, der afvikles netop nu i Nordkraft. Den roste forfatter kan opleves lørdag den 7. april på ordfestivalen. - Det er et stykke tid siden, vi fik en aftale i stand med Jesper Wung Sung, og der er ingen tvivl om, at den kendsgerning, at han nu har fået De Gyldne Laurbær vil skærpe interessen for at møde ham, siger Ordkrafts projektleder, Ove Hesselbjerg. Jesper Wung Sung, der er 46 år, får De Gyldne Laurbær for romanen ”En anden gren” om forfatterens kinesiske oldefar San, der blev udstillet i Tivoli i København i 1902. Senere fandt han sin danske kærlighed, Ingeborg. - Jesper Wung Sung er en fremragende forfatter og fortæller, så han vil være den perfekte afslutning på dette års Ordkraft Festival som sidste punkt på programmet lørdag den 5. april. Vi glæder os til at præsentere ham, siger Ove Hesselbjerg. Du kan se et længere program fra ordfestivalen på TV2 Nord Salto Lørdag aften 19:50.

Opsummering:
Lørdag går en af de helt store navne på scenen ved Ordfestivalen i Aalborg.